'বিশ্ব বাংলা' ব্র্যান্ড নিয়ে মুকুল রায়ের অভিযোগ তথ্য দিয়ে খণ্ডন করল রাজ্য সরকার। স্বরাষ্ট্রসচিব অত্রি ভট্টাচার্য জানালেন, 'বিশ্ব বাংলা' ব্র্যান্ড ও লোগো দু'টোই মুখ্যমন্ত্রীর তৈরি। পশ্চিমবঙ্গ সরকারের নামে তা নথিভুক্ত। কারও ব্যক্তিগত সম্পত্তি নয়। 
 নিজস্ব প্রতিবেদন: 'বিশ্ব বাংলা' ব্র্যান্ড নিয়ে মুকুল রায়ের অভিযোগ তথ্য দিয়ে খণ্ডন করল রাজ্য সরকার। স্বরাষ্ট্রসচিব অত্রি ভট্টাচার্য জানালেন, 'বিশ্ব বাংলা' ব্র্যান্ড ও লোগো দু'টোই মুখ্যমন্ত্রীর তৈরি। পশ্চিমবঙ্গ সরকারের নামে তা নথিভুক্ত। কারও ব্যক্তিগত সম্পত্তি নয়।  বিজেপির সভায় মুকুল দাবি করেন, ''বিশ্ব বাংলা' ব্র্যান্ডের মালিক অভিষেক বন্দ্যোপাধ্যায়।' তার ঘণ্টাখানেক পর নবান্নে সাংবাদির বৈঠকে অত্রি ভট্টাচার্য বলেন, ''বিশ্ব বাংলা' ব্র্যান্ড ও লোগো মুখ্যমন্ত্রী মমতা বন্দ্যোপাধ্যায়ের সৃষ্টি। তিনি স্বেচ্ছায় এই ব্র্যান্ড ও লোগো পশ্চিমবঙ্গ সরকারকে দান করেছেন। বিভিন্ন জায়গায় তা ব্যবহারের জন্য পশ্চিমবঙ্গ সরকারের নামে নথিভুক্ত করা হয়েছে। এটা সম্পূর্ণভাবে পশ্চিমবঙ্গ সরকারের ব্র্যান্ড ও লোগো। কারও ব্যক্তিগত সম্পত্তি নয়। সত্ত্ব শুধুমাত্র রাজ্যের কাছেই রয়েছে।'' পরে সাংবাদিক বৈঠকে পার্থ চট্টোপাধ্যায় দাবি করেন, 'মুকুল রায়ের বক্তব্য সারবত্তাহীন। মিথ্যা অভিযোগ করেছেন তিনি। নবান্নর তরফেই তা স্পষ্ট করে দেওয়া হয়েছে।'